|  |  |  |
| --- | --- | --- |
| **AKTIVITA: Didaktický test** | | |
| **Názov: Ázia – regióny Ázie** | | |
| **Predmet:** Geografia | **Základná škola** | **Ročník:** 6. |
| **Tematický celok:** Ázia | | |
| **Téma:** Regióny Ázie | | |
| **Forma výučby:** Individuálna práca žiakov | | |
| **Cieľ:** Diagnostikovať vedomosti žiakov o špecifikách jednotlivých regiónov Ázie. | | |
| **Úvodné metodické pokyny pre riešenie testu**  Test je vhodné použiť po ukončení témy regióny Ázie. Okrem vedomostí žiakov overuje aj spôsobilosť získavať informácie z rôznych druhov máp (všeobecno-geografická mapa, kartogram).  Na vypracovanie testu žiakmi je potrebných 15 minút. Test je dostupný aj v online podobe [TU](http://geo.fpv.umb.sk/chamilo/main/exercise/exercise_submit.php?cidReq=GEOGRAFIA6&id_session=0&gidReq=0&gradebook=0&origin=&exerciseId=104&origin=&learnpath_id=&learnpath_item_id=&learnpath_item_view_id=). | | |
| **Položky didaktického testu**  1) V juhozápadnej Ázii sa nachádzajú dva veľké polostrovy. Označ ich na mape. A) polostrov Malá ÁziaB) Arabský polostrov Obr. Slepá mapa Ázie  2) Ktoré z vybraných pohorí sa nenachádza v juhozápadnej Ázii? A)Veľký Kaukaz B) Taurus **C) Altaj**  3) Podľa definície rozhodni, o ktoré mesto jedného zo štátov juhozápadnej Ázie ide: Prastaré mesto, ktoré stráži dôležitú morskú úžinu Bospor. Viac než tisícročie bolo mesto centrom Byzantskej ríše. Cisár Justinián tu nechal postaviť nádhernú Hagiu Sofiu (na obrázku). Hovorilo sa mu aj Konštantínopol alebo Carihrad. Geograficky už leží v Európe. A)Teherán **B) Istanbul** C) JeruzalemD) Bagdad  4) Podľa definície rozhodni, o ktorý štát juhozápadnej Ázie ide: V minulosti sa tento štát nazýval Perzia a jeho panovník šach. Jeho obyvatelia sa dodnes volajú Peržania, vyznávajú islam. Brehy krajiny obmýva Perzský záliv, odkiaľ sa ťaží drahocenná ropa. Na severe má krajina prístup k najväčšiemu jazeru na svete. A)Irak B)Azerbajdžan C) Kuvajt **D) Irán**  5) Mezopotámska nížina je kolískou našej civilizácie, vďaka starým Sumerom tu vznikli prvé mestá a bolo vynájdené koleso. Rozhodni, čo bolo skôr – vybrané pojmy usporiadaj chronologicky do riadku od najstaršieho po najmladšie. A) koleso B) Babylonská veža C) rieky Eufrat a Tigris D) štát Irak; C, A, B, D  6) Ktoré z vybraných pohorí neleží v južnej Ázii? A)Himaláje B)Hindúkuš **C) Altaj**  7) Podľa definície rozhodni, o ktorý štát južnej Ázie ide: Väčšinu obyvateľstva krajiny tvoria hinduisti. Obyvatelia sú podľa starobylých tradícií zadelení do kást – spoločenských tried. Majetková nerovnosť je tu stále veľmi výrazná. Vedenie krajiny sa o milóny svojich chudobných občanov príliš nestará. Namiesto sociálneho programu dáva často prednosť inému  – krajina napríklad disponuje raketami, schopnými vyniesť náklad až do vesmíru a vynakladá milióny dolárov na vesmírny výskum. V krajine sa nachádza známa pamiatka Tádž Mahal (na obrázku). Obyvatelia tohto štátu sú príbuzní Rómov, žijúcich aj na Slovensku. A) Bangladéš **B) India** C) Nepál D) Afganistan  8) V juhovýchodnej Ázii sa nachádza množstvo ostrovov. Až päť štátov tejto oblasti leží výlučne na ostrovoch – Filipíny, Indonézia, Brunej, Singapur a Východný Timor. Na mape juhovýchodnej Ázie označ vybrané ostrovy. A) Sumatra B) Jáva C) Kalimantan (Borneo) Obr. Slepá mapa Ázie  9) Priraď štát juhovýchodnej Ázie k definícii, ktorá pre daný štát platí. A) Kambodža B) Brunej C) Vietnam D) Laos; a) štát bol kedysi rozdelený na dve krajiny, severná časť po krvavej vojne porazila južnú a krajina sa zjednotila, brehy štátu obmýva Juhočínske more b) rozlohou malý štát na ostrove Borneo, ktorý zbohatol vďaka ťažbe ropy, na čele štátu stojí sultán, brehy štátu obmýva Juhočínske more c) jediný štát juhovýchodnej Ázie, ktorý nemá prístup k moru d) na čele štátu stál v minulosti šialený diktátor Pol Pot, krajina je známa nádherným chrámom Angkor Vat, na relatívne krátkom úseku pobrežia má prístup k moru v oblasti Thajského zálivu; A-d, B-b, C-a, D-c Obr. Mapa Ázie  10) Rozhodni na základe mapy, ktoré tvrdenie o hustote zaľudnenia vo východnej Ázii platí. A) hustota zaľudnenia v Mongolsku je väčšia ako v Japonsku **B) Kórejský polostrov má väčšiu hustotu zaľudnenia ako západ Číny** C)obyvateľstvo v Číne je rovnomerne rozmiestnené D) Taiwan má menšiu hustotu zaľudnenia ako Mongolsko Obr. Mapa hustoty zaľudnenia v Ázii  11) Rozhodni, o ktorom významnom čínskom meste hovorí nasledovná charakteristika: Mesto patrí medzi najvýznamnejšie hospodárske centrá Ázie. Bolo britskou kolóniou až do roku 1997, kedy sa mesto vrátilo Číne, no stále preň platí špeciálny štatút a do určitej miery je mesto samostatné od zvyšku Číny. Mesto je centrom bánk, z ktorých mnohé sídlia v mrakodrapoch v centre mesta. A) Šanghaj B) Peking **C) Hongkong**  12) V severnej Ázii sa väčšina veľkých riek vlieva do Severného ľadového oceánu. Zakresli ich do mapy. Ktorá z uvedených riek sa do tohto oceánu nevlieva? **A) Amur** B) Jenisej C)Lena D) Ob Obr. Slepá mapa Ázie  13) Priraď štáty strednej Ázie k farbám, ktorými sú vyznačené na slepej mape. A) Tadžikistan B) Uzbekistan C) Kazachstan Obr. Slepá mapa Afriky  14 Ktoré štáty strednej Ázie patrili pred rokom 1991 k Sovietskemu zväzu? A)iba Kazachstan **B) všetky** C)Kazachstan, Uzbekistan a Tadžikistan D) Turkménsko a Kirgizsko | | |
| **Typológia úloh zaradených v teste podľa dvojdimenziálnej štruktúry revidovanej Bloomovej taxonómie**   |  |  |  |  |  |  |  | | --- | --- | --- | --- | --- | --- | --- | | **Dimenzia poznatkov** |  | **Dimenzia kognitívnych procesov** | | | |  | | 1.  Zapamätať si | 2.  Porozumieť | 3.  Aplikovať | 4.  Analyzovať | 5.  Hodnotiť | 6.  Tvoriť | | A.  Faktické poznatky | 2, 3, 6, 11, 14 |  |  | 5 |  |  | | B.  Konceptuálne poznatky | 1, 4, 7, 8, 12, 13 |  |  | 9 |  |  | | C.  Procedurálne poznatky |  |  | 10 |  |  |  | | D. Metakognitívne  poznatky |  |  |  |  |  |  | | | |
| **Hodnotenie jednotlivých položiek testu**  1. – 2b, 2. – 1b, 3. – 1b, 4. – 1b, 5. – 2b, 6. – 1b, 7. – 1b, 8. – 3b, 9. – 2b, 10. – 1b, 11. – 1b, 12. – 4b, 13. – 3b, 14 – 1b | | |
| **Celkové hodnotenie didaktického testu vrátane klasifikačnej stupnice podľa dosiahnutej relatívnej úrovne:** maximálny počet bodov za povinné úlohy – 24b  Klasifikačná stupnica:  1 – 24-21 bodov (100-90 %)  2 – 20-18 bodov (89-75 %)  3 – 17-12 bodov (74-50 %)  4 – 11-7 bodov (49-30 %)  5 – 6-0 bodov (29-0 %) | | |
| **Skúsenosti a odporúčania:** – | | |
| **Vypracoval:** RNDr. Martina Škodová, PhD., Katedra geografie a geológie, FPV UMB v Banskej Bystrici | | |